**DARBŲ PIRKIMO TECHNINĖ UŽDUOTIS**

**1. SĄVOKOS IR SUTRUMPINIMAI**

**1.1. Užsakovas** – uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

**1.4. Techninė užduotis** **arba TU** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas –** perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę užduotį.

**2. PIRKIMO OBJEKTO PAVADINIMAS IR JO KIEKIAI/APIMTYS**

* 1. **Atvežtinių nuotekų šalinimo tinklų Titnago g. 74, Vilniaus m. statybos darbai** (toliau – **Darbai**).
  2. Pirkimo objektas nėra skaidomas į pirkimo objekto dalis.

**2.3. Kiekiai/Apimtys:** Perkamas Darbų kiekis **yra maksimalus.**

2.4. Nuotekų šalinimo tinklų Titnago g. 74, Vilniuje pagrindinių statybos darbų apimtys: savitakiniai buitinių nuotekų tinklai DN200 mm ~ 18 m\*, įskaitant šulinius, el. kabeliai.

2.5. Rangovas visas galimas išlaidas įskaičiuoja į Darbų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.

2.6. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

2.7. Rangovas turi įsivertinti, kad atliekant Techninėje užduotyje nurodytus darbus galimas neesminis naujo statinio statybos projekto sprendinių pakeitimas - iki 5 proc. nukrypimas nuo statinio projekto bendrųjų statinio rodiklių, t. y. papildomas apmokėjimas už nurodytą pakeitimą nenumatytas.

2.8. Reikalingi atlikti statybos darbai yra nurodyti statinio statybos projekte „Atvežtinių nuotekų šalinimo tinklų Titnago g. 74, Vilniaus m. statybos projektas“ (žr. TU Priedą Nr. 1).

**3. REIKALAVIMAI PIRKIMO OBJEKTUI**

**3.1. Pirkimo objekto aprašymas**

Vykdydamas Sutartį Rangovas privalo vadovautis šios techninės užduoties reikalavimais, Užsakovo patvirtintomis techninėmis specifikacijomis ir technine politika, skelbiamais http://www.vv.lt/lt/partneriams bei Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą.

Jei Techninėje užduotyje nurodyti konkretūs modeliai, tipai, sistemos, sertifikatai ir kt. gali būti pakeisti lygiaverčiais. Jei Rangovas siūlo lygiavertes medžiagas, standartus, metodus, tipus ar. pan. – kartu su Pasiūlymu turi būti pateikiama ir pagrįsta informacija - pagrindimas – iš kurios Užsakovas galėtų nustatyti, kad siūlomos medžiagos, standartai, metodai, tipai ar pan. yra lygiaverčiai reikalaujamoms.

**Rangovas turės:**

3.1.1. Prieš pradedant statybos darbus pateikti informaciją www.planuojustatyti.lt apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios;

3.1.2. Esant poreikiui, savo lėšomis, atlikti statybinius tyrimus;

3.1.3. Atlikti visus darbus pagal statinio projektą ir TU;

3.1.4. Statyba vykdoma veikiančiame objekte. Statybos darbai neturi sutrikdyti atvežtinių nuotekų priėmimo punktų (toliau - NPP) darbo;

3.1.5. Pakloti reikiamus signalinius ir jėgos kabelius apsauginiuose dėkluose nuo šulinyje F1-1 **suprojektuotos elektrifikuotos peilinės sklendės, kurią pateiks Užsakovas ir jos nereikia vertinti kainos pasiūlyme**, iki 4-o NPP elektros ir automatikos valdymo skydo;

3.1.6. Pakloti reikiamus šildymo kilimėlius aplink trapus TR1 ir TR2 bei nuo jų reikiamus jėgos kabelius apsauginiuose dėkluose nuo iki 4-o NPP elektros ir automatikos valdymo skydo;

3.1.7. Įrengti po šildymo kabeliais aplink trapus apšiltinamąjį sluoksnį iš 50mm storio ekstruzinio polistireno plokštės;

3.1.8. Išbandyti pastatytas (įrengtas) sistemas, tinklus ir įrenginius;

3.1.9. Atlikti vamzdynų TV diagnostiką;

3.1.10. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką;

3.1.11. Parengti statinio kadastro duomenų bylas (kadastro duomenų nustatymo metu pagal įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį), kurios turi būti pateiktos su išankstine VĮ „Registrų centras“ patikra;

3.1.12. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme ir kituose teisės aktuose reglamentuojančiuose šių paslaugų atlikimą, pateikti visus reikiamus dokumentus per IS „Infostatyba“, statybos užbaigimo dokumento gavimui (pagal įgaliojimą). Rangovas turės apmokėti visas išlaidas (mokestį už statybos užbaigimo dokumentą, statinio (dalies) ekspertizės rangovo paslaugas deklaracijos tvirtinimui ir kt.) susijusias su statybos užbaigimo dokumento gavimu.

**4. DARBŲ VYKDYMO VIETA, TERMINAI IR TVARKA**

**4.1. Darbų vykdymo vieta –** Titnago g. 74, Vilniaus m., (NVA-0001).

**4.2. Darbų vykdymo terminai:**

1. * 1. Statybos darbai turi būti užbaigti ir parengtos požeminių inžinerinių tinklų kontrolinės geodezinės nuotraukos bei statinio kadastro duomenų bylos per 2 mėn. nuo Sutarties įsigaliojimo dienos;
     2. Statybos užbaigimo procedūros turi būti atliktos per 1 mėn.;
     3. Apmokėjimas: per 1 mėn.;
     4. Sutarties galiojimo terminas, įskaitant apmokėjimo terminą, yra 4 mėn.

**5. DARBŲ KOKYBĖ IR TRŪKUMŲ ŠALINIMAS**

5.1. Darbų trūkumais bus laikomi Darbų ir (ar) panaudotų medžiagų ar kitų dalių neatitikimai Techninės užduoties reikalavimams, Lietuvos Respublikos teisės aktams, statybos techniniams reglamentams, standartams, Darbų ir (ar) jų rezultatų gedimai, deformacijos, atsiradę iki garantinio laikotarpio pabaigos.

5.2. Rangovas privalo garantuoti, kad Darbai bus atlikti kokybiškai, tinkamai ir laiku. Darbai atlikti nekokybiškai turi būti ištaisyti nuo Užsakovo rašytinio reikalavimo dėl trūkumų šalinimo pateikimo dienos ne vėliau kaip per 5 (penkias) darbo dienas.

**6. SUTARTIES VYKDYMO METU PATEIKIAMA DOKUMENTACIJA**

Rangovas privalės pateikti ir suderinti su Užsakovu:

6.1. Už Rangovo lėšas įsigytus ir užpildytus statybos darbų žurnalus, išpildomąją dokumentaciją, kadastrinių matavimų bylas su išankstine VĮ „Registrų centras“ patikra, mikrobiologinių tyrimų pažymas, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui ir pateikti užbaigimo dokumentą arba pateikti užpildytą deklaraciją.

**7. RANGOVO IR UŽSAKOVO ĮSIPAREIGOJIMAI**

**7.1. Rangovo įsipareigojimai:**

7.1.1. Atlikti Darbus profesionaliai, kokybiškai ir laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą.

7.2. **Užsakovo įsipareigojimai:**

7.2.1. Bendradarbiauti su Rangovu, teikiant reikalingą informaciją Užsakymų ir (ar) Sutarties vykdymo metu.

7.2.2. Priimti iš Rangovo kokybiškai atliktus Darbus, atitinkančius teisės aktų ir Užsakyme ir (ar) Techninėje užduotyje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis.

1. **PRIEDAI**

Priedas Nr. 1. – Statybos projektas.